Αγαπητοί, ας μη γίνουμε αγριότεροι από τα ζώα.

Σ’ εκείνα όλα είναι κοινά και κανένα δεν έχει περισσότερα από τα άλλα·

εσύ όμως αν και είσαι άνθρωπος, γίνεσαι πιο άσπλαχνος από τα θηρία, κλείνοντας ερμητικά σε ένα σπίτι όσα τρόφιμα θα αρκούσαν για να θρέψουν αμέτρητους φτωχούς.

Και βέβαια, δεν είναι μόνο η φύση μας κοινή, αλλά και άλλα περισσότερα·

κοινός είναι ο ουρανός και ο ήλιος και η σελήνη και τα αστέρια και ο αέρας και η θάλασσα και η γη και η ζωή και ο θάνατος και τα γηρατειά και οι αρρώστιες και η υγεία και η ανάγκη τροφής και ρούχων.

Πώς λοιπόν δεν είναι παράλογο αυτοί που μοιράζονται τόσα πολλά μεταξύ τους στα χρήματα να είναι τόσο πλεονέκτες, και να μη διατηρούν την ίδια ισονομία;

Γιατί ο θάνατος απομακρύνει από την απόλαυση και οδηγεί στην τιμωρία.

Για να μην γίνει κάτι τέτοιο, ας εφαρμόσουμε την ελεημοσύνη.

Γιατί αυτή είναι η βασίλισσα των αρετών, η οποία θα μας απαλλάξει από την τιμωρία.

Ας κάνουμε τα περιττά χρήσιμα, αφού παραμερίσουμε τον πολύ πλούτο.

Και την ημέρα της κρίσεως, ακόμη κι αν έχουμε διαπράξει πολλά παραπτώματα, ο Θεός θα μας συγχωρήσει.